Nel I Conceyu de Nicea determinóse que se conmemorare la Pascua el domingu siguiente al plenilluniu posterior al equinocciu de primavera (nel hemisferiu norte; equinocciu de seronda nel hemisferiu sur). Aquel añu 325 l'equinocciu ocurriera'l día 21 de marzu, pero col pasu del tiempu la fecha del eventu fora adelantándose hasta'l puntu de qu'en 1582, el desfase yera yá de 10 díes, y l'equinocciu fechóse nel 11 de marzu.